## Pravilnik o uvjetima i načinu određivanja područja graničnog prijelaza

### NN 150/2004 (27.10.2004.), Pravilnik o uvjetima i načinu određivanja područja graničnog prijelaza

# MINISTARSTVO UNUTARNJIH POSLOVA

2604

Na
temelju članka 51. stavka 2. podstavka 3. Zakona o nad­zoru državne granice
(»Narodne novine« broj 173/03.), ministar unutarnjih poslova donosi

## PRAVILNIK

### O UVJETIMA I NAČINU ODREĐIVANJA PODRUČJA GRANIČNOG PRIJELAZA

 I. OpĆe
odredbe

Članak
1.

Ovim
Pravilnikom propisuju se uvjeti i način određivanja područja graničnog
prijelaza i donošenja rješenja o području graničnog prijelaza.

Članak 2.

Područje
graničnog prijelaza obuhvaća prostor na kojem se obavlja granična kontrola i
druge granične formalnosti, neposrednu okolicu s objektima koji su potrebni za
nesmetano i sigurno odvijanje prometa i obavljanje granične kontrole te drugih
granič­nih formalnosti, kao i objekte za djelatnosti koje obavljaju operatori,
druge pravne osobe i obrtnici.

II. PodruČje graniČnih prijelaza za pojedine vrste
prometa

Članak 3.

Područje
graničnog prijelaza za cestovni promet obuhvaća prostor od državne granice u
dubinu teritorija Republike Hrvatske na kojem se nalazi dio javne ceste i
prostor obilježen za zaustav­ljanje ili parkiranje vozila s objektima i uređajima
državnih službi te pravnih i fizičkih osoba koje obavljaju gospodarsku
djelatnost na graničnom prijelazu koja je u funkcionalnoj vezi s obavljanjem
poslova državnih tijela vezanih za prelazak državne granice.

Područje
graničnog prijelaza može biti i šire određeno, ako je to potrebno radi
nesmetanog i sigurnog obavljanja granične kontrole i drugih graničnih
formalnosti.

Članak
4.

Područje
graničnog prijelaza za željeznički promet obuhvaća prostor na graničnom željezničkom
kolodvoru na kojem se zadržava vlak u međunarodnom prometu, za vrijeme
neposredno prije dolaska vlaka te dok se vlak na tom prostoru zadržava.

Objekti
koje obuhvaća granični prijelaz za željeznički promet su prostorije i uređaji
na peronu željezničkog kolodvora koje upotrebljavaju nadležna tijela i pravne
osobe radi obavljanja granične kontrole i drugih graničnih formalnosti.

 Članak 5.

Područje
graničnog prijelaza na aerodromima obuhvaća prostor za obavljanje poslova granične
kontrole, tranzitni prostor za putnike i članove posade kada se isti koristi u
međunarodnom prometu, prostor za prtljagu u međunarodnom prometu, prostor i
prostorije za smještaj carinske robe, dio stajanke kada se na njoj nalazi
parkiran zrakoplov u međunarodnom prometu i druge prostore i objekte koji su
potrebni za obavljanje granične kontrole.

Članak 6.

Područje graničnog prijelaza u lukama otvorenim za među­na­rod­ni
pomorski promet i lukama unutarnjih voda obuhvaća stalno ili privremeno omeđene
prostore**,** sidrišta određena za prihvat i otpremu plovila, operativne
obale za privez brodova, prometne trake za ulaz i izlaz putnika i vozila,
prostor za manipulaciju tereta, prilazni željeznički kolosijek i druge prostore
i objek­­te za vrijeme potrebno za obavljanje granične kontrole i drugih graničnih
formalnosti.

Kada se
na području graničnog prijelaza na privezu ne nalaze brodovi u međunarodnom
prometu, nadležna policijska uprava može odobriti pristajanje brodova u domaćem
prometu, uz prethodnu suglasnost nadležne Carinarnice.

III. Postupak donoŠenja rjeŠenja o podruČju graniČnog
prijelaza

Članak 7.

Nadležna policijska uprava rješenjem određuje područje
gra­nič­nog prijelaza uz prethodno pribavljeno mišljenje nadležne cari­narnice
i nadležne uprave ministarstva nadležnog za promet te uz suglasnost Uprave za
granicu Ministarstva unutarnjih poslova.

Članak 8.

Nadležna carinarnica i ustrojstvena jedinica
ministarstva nad­ležnog za promet dužne su dostaviti mišljenje iz članka 7.
ovoga Pravilnika u roku mjesec dana.

      Ako
zatraženo mišljenje nije dostavljeno u roku iz stav­ka 1. ovog članka, nadležna
policijska uprava donijet će rješenje o području graničnog prijelaza.

Članak 9.

Rješenje kojim se određuje područje graničnog
prijelaza sadrži podatke o:

– nazivu tijela koje donosi rješenje;

– odredbama propisa na osnovi kojih se rješenje
donosi;

– vrsti prometa koji će se odvijati preko navedenoga
granič­nog prijelaza;

– granici područja graničnog prijelaza s navođenjem
katas­tarskih čestica parcela, a ukoliko se one ne protežu po granicama
katastarskih čestica potrebno ih je detaljno opisati;

– brojevima katastarskih čestica područja graničnog
prijelaza;

– objektima, stabilnim uređajima i napravama na području
graničnog prijelaza;

– broj i datum donošenja;

– potpis načelnika nadležne policijske uprave

– pečat nadležne policijske uprave koja donosi rješenje.

Rješenje o određivanju područja graničnog prijelaza
objav­ljuje se u »Narodnim novinama«.

Članak 10.

Ako bi donošenje rješenja o određivanju područja
graničnog prijelaza ugrozilo gospodarske interese pravnih ili fizičkih osoba
koje na tom području obavljaju gospodarsku djelatnost, mora im se omogućiti očitovanje
o prijedlogu za određivanje područja graničnog prijelaza.

Očitovanje iz stavka 1. ovog članka nije obvezujuće.

 IV.
Prijelazne i zavrŠne odredbe

Članak 11.

Danom stupanja na snagu ovog Pravilnika prestaju važiti
odredbe članaka 15., 16., 17., 18., 19., 20., 21. i 22. Pravilnika o načinu
nadzora državne granice (»Narodne novine« broj 32/92).

Pravilnici o određivanju graničnih prijelaza,
doneseni do stupanja na snagu ovog Pravilnika važe do stupanja na snagu rješenja
iz članka 7. ovog Pravilnika.

Rješenje
iz članka 7. ovog Pravilnika donijet će se najkasnije 6 mjeseci od stupanja na
snagu ovog Pravilnika.

Članak
12.

Ovaj
Pravilnik stupa na snagu osmog dana od dana objave u »Narodnim novinama«.

Broj:
511-01-52-64303-04.
Zagreb, 14. listopada 2004.

Ministar
**Marijan Mlinarić, dr. med**., v. r.

Pravilnik, NN 150/2004-2604